User:K.khanal77

नेपाली कांग्रेसका केन्द्रीय सदस्य/प्रबक्ता विश्वप्रकाश शर्माको जन्म २०२७ साल पुस ६ गते झापामा भएको हो । उहाँको आमाको नाम सावित्रा शर्मा भण्डारी र बुबाको नाम परशुराम भण्डारी हो । उहाँका १ छोरा १ छोरी छन् । शर्माले त्रिभुवन विश्वविद्यालयबाट अर्थशास्त्र र इतिहासमा स्नातक पास गर्नुभएको छ । २०४० सालमा ८ कक्षामा पढ्दा धुलाबारी मावि झापाको नेविसंघ इकाई सभापति भएका शर्मा २०४१ सालमा ९ कक्षामा पढ्दा प्रथम पटक प्रहरी गिरफ्तारीमा पर्नुभयो ।  २०४७ सालमा नेविसंघ झापाको जिल्ला सभापति भएका विश्वप्रकाश त्यसको १० वर्षपछि २०५७ सालमा नेविसंघको केन्द्रीय सभापति हुनुभएको थियो । नेबिसंघको केन्दीय सभापति बन्नुपूर्वनै नेपाली कांग्रेसको महाधिवेशन प्रतिनिधि चयन भएका शर्मा २०७२ सालमा नेपाली कांग्रेसको केन्द्रीय सदस्यमा निर्वाचित हुनुभयो । हाल नेपाली काङ्ग्रेसको प्रबक्ताको रूपमा केन्द्रिय कार्यलयमा मार्फत पार्टीका धारणाहरु सार्वजनिक गर्दै आइरहनु भएको छ ।